recursal/SuperWikiNEXT-32B huggingface dataset:
**שיטת גורדון** היא שיטת חינוך מוזיקלי לגיל הרך. אדווין גורדון היה מוזיקאי ג'אז אמריקאי שפנה לכיוון של קוגניציה מוזיקלית והתפתחות מוזיקלית בגיל הרך. בספרו החלוצי (1989) "תאורית החשיבה המוזיקלית" הוא היה בין הראשונים שטענו שהשנים הראשונות לחיים הן הגיל החשוב והקריטי ביותר להתפתחות המוזיקלית.

הוא פיתח שיטה המבוססת על מחקריו ועל הרקע שלו בג'אז. יחד עם תלמידיו לימד וכתב. כיהן כמרצה באוניברסיטת טמפל, פילדלפיה ואחר כך אוניברסיטת דרום קרולינה. נפטר ב 2016.

עיקרי השיטה
-----------

ישנם שלושה שלבי התפתחות בשנים הראשונות: שלב התירבות (גיל 0-2), שלב החיקוי (גיל 2-4) ושלב ההטמעה (גיל 4-6). (חפר, ע' 11). לכל גיל ישנן פעילויות מוזיקליות המתאימות לו ובעיקר, הציפייה של המורה מהפעוט היא שונה בהתאם לשלב ההתפתחותי בו הוא נמצא (בשלב התירבות אין למורה שום ציפייה).

חשיפת הפעוט למגוון של מודוסים ומשקלים. אם הוא ישמע רק מז'ור ומינור הוא לא יחשף למשל לחיג'אז ומיקסולידי, למשקלים א-סימטרים, אזי עולם המושגים המוזיקלי שלו יהיה מצומצם יותר. בשיעור מוזיקה בשיטת גורדון המורים ישירו וינגנו במודוס לידי, פריגי, דורי, פנטטוני ועוד. הם ידקלמו מקצבים במשקלים 5/8, 7/8 ועוד.

שירה ללא מילים. קל יותר לתינוקות וילדים לקלוט את המרכיבים המוזיקליים, מלודיה וקצב, כשאין מלל. הדבר נכון גם לגבי מבוגרים (מנצחי מקהלות יודעים שיש לשיר את המנגינה בלי מילים הרבה פעמים לפני שמוסיפים את הטקסט) אך בייחוד לגבי הפעוט שנמצא בשלב הקדם – מילולי (חפר, ע' 9; גורדון, ע' 12-13).

"Whole-part-whole" בהשראת הג'אז פיתח גורדון את רעיון ה"שלם-חלק-שלם". שרים את השיר בשלמותו, כמו שמנגנים סטנדרט ג'אז פעם ראשונה מהתחלה עד הסוף. ואז מפרקים לתבניות קצרות: הכוונה למוטיבים של כמה צלילים שמאפיינים את המודוס או את המשקל. גורדון מבחין בין תבניות תירבות (המורכבות מצעדים) לתבניות הטמעה (המורכבות מקפיצות). התבניות מקבילות למילים בשפה ועוזרות לפעוט להפנים את השפה המוזיקלית. בסופו של שלב ההטמעה הוא יחבר תבניות משל עצמו.

גורדון שילב את שיטת המחול של רודולף לאבאן בשיטתו. לאבאן, כוריאוגרף הונגרי (1879-1958) פיתח מחול לקהילה ודיבר על ארבעה יסודות: תנועה זורמת (עם או בלי מפעם); משקל (הרגשת כובד כמו משיכה מטה לאדמה או תחושת קלות כמו רצון להתרומם לשמיים); מרחב (תנועה במרחב האישי או הכללי, מרחב גבוה או נמוך, קרוב לגוף או רחוק מהגוף וכו) ; וזמן (תנועה מהירה או איטית). (חפר, ע' 9; גורדון ע' 18-19). מדריכים בשיטת גורדון יתאימו את העקרונות של לאבאן ליצירות המוזיקליות עליהם עובדים בשיעור. למשל חלק ראשון מהשיר ננוע במרחב האישי ובחלק השני של הישר נעבור לנוע במרחב הכללי. כך התנועה עוזרת לנו להמחיש את המבנה המוזיקלי.
חשיבה מוזיקלית (Audiation). הכוונה היא "לשיר בראש" או במילים אחרות לפתח שמיעה פנימית, את היכולת לשמוע את המנגינה מבלי לשיר אותה בקול. (גורדון, ע' 10, ע' 126).

לקריאה נוספת
------------

* "בה בה בשיר" מיכל חפר, ספר הדרכה, "קטנטון" הוצאה לאור, 2003
* Music play: the early childhood music curriculum guide for parents, teachers and caregivers. By: A.L.Reynold, W.H.Valerio, B.M. Bolton,C.C.Taggart and E.E. Gordon, 1998 GIA Publications, Chicago.
**בנימין הנריכס** (בגרמנית: **Benjamin Henrichs**; נולד ב-23 בפברואר 1997 בקלן שבגרמניה) הוא כדורגלן גרמני המשחק בעמדת הקשר בר.ב. לייפציג מליגת העל הגרמנית ובנבחרת גרמניה.

קריירת מועדונים
---------------

הנריכס נולד בקלן שבגרמניה. הוא גדל במחלקת הנוער של באייר לברקוזן. ב-20 בספטמבר 2015 ערך הנריכס את הופעת הבכורה שלו במועדון, כשהחליף את כרים בלערבי בדקה ה-78 בהפסד 0–3 לבורוסיה דורטמונד במסגרת המחזור החמישי בליגה. ב-18 בפברואר 2016 ערך הנריכס את הופעת הבכורה שלו בליגה האירופית, כשהחליף את אדמיר מחמדי בדקה ה-79 בניצחון 0–1 על ספורטינג ליסבון במסגרת המשחק הראשון בשלב 32 הגדולות לעונת 2015/2016. זו הייתה הופעתו היחידה בליגה האירופית בעונה זו, והוא ערך 9 הופעות ליגה.

בתחילת עונת 2016/2017 הפך הנריכס לשחקן הרכב בקבוצה, כשהוא פותח בהרכב בכל אחד ממשחקי הקבוצה החל מהמחזור השני. בעונה זו הוסב לשחק בעמדת המגן הימני.
ב-14 בספטמבר 2016 ערך הנריכס את הופעת הבכורה שלו בליגת האלופות, כששיחק 90 דקות בתיקו 2-2 נגד צסק"א מוסקבה במסגרת המחזור הראשון בשלב הבתים לעונת 2016/2017.

ב-28 באוגוסט 2018 עזב הנריכס את באייר לברקוזן וחתם במונקו מליגת העל הצרפתית על חוזה לחמש עונות. ב-2 בספטמבר ערך את הופעתו הבכורה בקבוצה בהפסד 2–3 לאולימפיק מרסיי. ב-27 באוקטובר כבש את שערו הראשון בתיקו 2-2 נגד דיז'ון.

ב-8 ביולי 2020 הושאל הנריכס לר.ב. לייפציג עד לסוף העונה. ב-14 באפריל 2021 חתם באופן קבוע בלייפציג.

קריירה בינלאומית
----------------

ב-11 בנובמבר 2016 ערך הנריכס את הופעת הבכורה שלו בנבחרת גרמניה, כששיחק 90 דקות בניצחון 0–8 על נבחרת סן מרינו במסגרת מוקדמות מונדיאל 2018. ביוני 2017 זומן הנריכס לסגל גרמניה לגביע הקונפדרציות 2017 במקומו של דייגו דמה שנפצע באימון.

תארים
-----

**ר.ב. לייפציג**

* הגביע הגרמני: 2021/2022, 2022/2023
* הסופר קאפ הגרמני: 2023

**נבחרת גרמניה**

* גביע הקונפדרציות 2017

קישורים חיצוניים
----------------

ויקישיתוף מדיה וקבצים בנושא **בנימין הנריכס** בוויקישיתוף
* בנימין הנריכס, ברשת החברתית אינסטגרם
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת גרמניה – גביע הקונפדרציות 2017** |
| --- |
| 1 טראפ • 
2 מוסטפי • 
3 הקטור • 
4 גינטר • 
5 פלטנהארדט • 
6 הנריכס • 
7 דראקסלר • 
8 גורצקה • 
9 וגנר • 
10 דמירביי • 
11 ורנר • 
12 לנו •
13 שטינדל • 
14 ג'אן •
15 יונס •
16 רודיגר •
17 זולה •
18 קימיך •
20 בראנדט •
21 רודי •
22 טר שטגן •
מאמן: לב | גרמניהגרמניה |

| **נבחרת גרמניה – אולימפיאדת טוקיו 2020** |
| --- |
| 1 מולר • 
2 הנריכס • 
3 ראום • 
4 אודווקאי • 
5 פייפר • 
6 אכה • 
7 ריכטר • 
8 ארנולד • 
9 טויכרט • 
10 קרוזה • 
11 אמירי • 
12 ברודרסן •
13 מאייר • 
14 יאקובס •
15 טורונריגה •
16 שלוטרבק •
17 שטאך •
18 לוון •
22 פלוגמן •
מאמן: קונץ | גרמניהגרמניה |
**מוחמד בן אסמאעיל א-דֻּרְזִי** (בערבית: **محمد بن إسماعيل الدرزي**) היה מטיף דתי ומנהיג העדה הדרוזית במאה ה-11. הוא הוכרז ככופר בשנת 1016, והוצא להורג ב-1018 על ידי הח'ליף הפאטימי אל-חאכם באמר אללה.

ביוגרפיה
--------

מעט מאוד ידוע על ראשית חייו של א-דֻּרְזִי. על פי רוב המקורות, הוא נולד בבוכרה, והיה כנראה ממוצא פרסי. הוא כונה "א-דרזי", כינוי שפירושו "החייט". הוא הגיע לקהיר בשנת 1015 לערך, והצטרף לתנועת הדרוזים שאך נולדה.

א-דרזי הנהיג כוח צבאי שנשלח מקהיר, כדי לדכא את "תנועת האחדות", שקמה בהרי השוף בלבנון ובחורן שבסוריה, ושאפה לאחד נוצרים ומוסלמים סונים ושיעים תחת אל אחד. הצבא של א-דרזי מנה כ-200 אלף חייל, בעוד שלתנועת האחדות היו פחות מ-10,000 איש. שני הצדדים נפגשו מצפון לירושלים. הצבא של א-דרזי הובס, והוא נתפס בשבי. כתוצאה מהניצחון, זכתה תנועת האחדות לכינוי "התנועה שהביסה את הצבא של א-דרזי".

לאחר הקרב, הפך א-דרזי לאחד ממטיפי הדת הראשונים של "דת האחדות", שנודעה בשם הדת הדרוזית. באותה עת גייסה התנועה מספר גדול של חסידים. עם זאת, מאוחר יותר הוא נחשב בוגד בעיני הדרוזים, ובדרך כלל הם מאפיינים אותו בתכונות שטניות, ובפרט בתכונת היהירות.

השקפה זו מבוססת על העובדה ההיסטורית, שככל שמספר חסידיו גדל, הוא הפך אובססיבי למנהיגותו, ולקח לעצמו את התואר "חרב האמונה". באיגרות החוכמה, מזהיר חמזה בן-עלי אבן-אחמד את א-דרזי ואומר: "האמונה אינה זקוקה לחרב כסיוע". אולם, א-דרזי התעלם מאזהרותיו של חמזה, והמשיך לקרוא תיגר על האימאם. גישה זו הובילה למחלוקות בין א-דרזי לבין חמזה בן-עלי, ששלל את התנהגותו. א-דרזי טען כי הוא זה שנועד להיות המנהיג של הדעוה, והעניק לעצמו את התואר "אדון המדריכים", כי הח'ליף אל-חאכם כינה את חמזה בן-עלי "אדון המצייתים".

בשנת 1018 אסף א-דרזי סביבו חסידים, שכונו "דרזיים", שהאמינו כי התבונה האוניברסלית התגלמה באדם הראשון, הועברה ממנו אל הנביאים, ואחר כך אל עלי, ומכאן אל צאצאיו, הח'ליפים הפאטימים. א-דרזי כתב ספר שייסד את הדוקטרינה הזאת. הוא קרא מספרו במסגד הראשי בקהיר, מה שגרם למהומות ולמחאות נגד טענותיו, ורבים מחסידיו נהרגו. חמזה בן-עלי הוקיע את דרכו, וכינה אותו "החצוף והשטן". המחלוקת שיצר א-דרזי הובילה את הח'ליף אל-חאכם להשעות את הדעוה הדרוזית בשנת 1018.

בניסיון לזכות בתמיכתו של אל-חאכם, החל א-דרזי להטיף כי אל-חאכם ואבותיו היו גלגולו של אלוהים.

ישנה סברה שא-דרזי התיר לחסידיו לשתות יין (בניגוד לאמונת האסלאם), וכן התיר נישואים האסורים על פי ההלכה האסלאמית. אולם יש חוקרים המפקפקים בכך.

מותו ולאחריו
------------

אל-חאכם, שהיה אדם צנוע, לא האמין שהוא גלגול של אללה, והוא חשב שא-דרזי מנסה להציג עצמו כנביא חדש. הוא ראה בו סיכון דתי, והעדיף את חמזה בן-עלי על פניו. על כן הוא פקד להוציא אותו להורג ב-1018. אחריו, נותר בן-עלי המנהיג היחיד של הדת החדשה.

אף על פי שהדרוזים אינם רואים בא-דרזי את מייסד האמונה שלהם (ולמעשה, הם מתייחסים אליו כאל "הכופר הראשון"), קבוצות מוסלמיות יריבות כינו את ה"דרוזים" על שמו של א-דרזי, והכינוי דבק בהם שלא בטובתם. ה"דרוזים" מעדיפים לכנות את עצמם "אל-מווחידון" (המאמינים באל אחד).

קישורים חיצוניים
----------------

* מוחמד בן אסמאעיל א-דרזי, באתר אנציקלופדיה בריטניקה (באנגלית)

הערות שוליים
------------

1. ↑  Farhad Daftary, **Historical Dictionary of the Ismailis**, Scarecrow Press, 2011, עמ' 40, מסת"ב 9780810879706
2. ↑  Samy Swayd, **The A to Z of the Druzes**, Scarecrow Press, 2009, עמ' 32, מסת"ב 9780810870024
**אלכסנדר סטניסבלייביץ'** (בסרבית: **Александар Станисављевић**; נולד ב-11 ביוני 1989) הוא כדורגלן סרבי המשחק בעמדת הקשר בבוכרה.

קריירה
------

סטניסבלייביץ' נולד בסרביה ובגיל צעיר היגר עם משפחתו לאוסטריה, בה התחיל לשחק כדורגל. בקיץ 2007 חתם בריד. באוסטריה שיחק גם בוולפסברג, הורן, אוסטבאהן ופירסט וינה. בקיץ 2011 חתם בזלאגרסגי ט.א. מליגת העל ההונגרית.

בשנת 2013 חזר לסרביה כאשר חתם בסלוגה פטרובאץ נה מלאבי ובינואר 2014 חתם ב-OFK בלגרד. בקיץ 2014 חתם בדוניי סרם. בקיץ 2015 חתם בוויבודינה נובי סאד, עמה השתתף במוקדמות הליגה האירופית, בה הגיעה וויבודינה עד לשלב הפלייאוף. סטניסבלייביץ', הבקיע שלושה שערים בשבעה משחקים, אחד מהם היה בניצחון 0-4 נגד סמפדוריה מהסרייה א'.

בדצמבר 2015 חתם באסטרס טריפוליס מליגת העל היוונית.

ב-9 בפברואר 2018 חתם סטניסבלייביץ' בראדניצ'קי ניש.

ב-3 בפברואר 2019 חתם בבני סכנין מליגת העל.

ב-22 באוגוסט 2019 חתם בווז'דובאץ.

בינואר 2020, סטניסלבייביץ' חתם בקאספי אקטאו מליגת העל הקזחית.

ב-9 באוגוסט 2020, סטניסלבייביץ' חתם בקייסר.

ב-5 בפברואר 2021, סטניסלבייביץ' חתם בווז'דובאץ.

ב-26 בפברואר 2022 חתם בקיזילקום האוזבקית ובסיום העונה חתם בבוכרה.

קישורים חיצוניים
----------------

ויקישיתוף מדיה וקבצים בנושא **אלכסנדר סטניסבלייביץ'** בוויקישיתוף

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  דורון בן דור, ‏איברהים שואייבו חתם בסכנין עד תום העונה, באתר ONE‏, 3 בפברואר 2019

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלכסנדר סטניסבלייביץ'"**.
**פולנטה** היא מנה שבבסיסה קמח תירס מבושל. בעבר הייתה מורכבת מדגנים שונים. נהוג להגיש את המנה חמה או פושרת. לעיתים נותנים לה להתקשות ואז מטגנים או אופים אותה.

תיאור מורחב
-----------

על פי רוב, המרכיב העיקרי במנת פולנטה יהיה קמח תירס, אך ישנם מתכונים בהם נעשה שימוש בכוסמת, תירס לבן וכן בשילובים שונים שלהם. שימוש בקמח גס יוביל למנת פולנטה קשה, ואילו קמח רך יוביל למנת פולנטה רכה וקרמית. המנה משתייכת למטבח הצפון איטלקי, השווייצרי, הסלובני והקרואטי. בעבר המאכל זוהה עם פשוטי העם שכן הם לא יכלו להרשות לעצמם לחם רגיל מחיטה או מאכלים המבוססים על חיטה. ברומניה ובמולדובה המאכל נקרא ממליגה.

הפולנטה העתיקה הכילה דייסת דגנים (ונקראה פולס פולמנטום בלטינית) ונאכלה עוד בימי שלטון הרומאים. לפני שהתירס הגיע לאירופה מדרום אמריקה במאה ה-16, הפולנטה הכילה דגנים עשירים בעמילן דוגמת חיטה, קמח ערמונים, דוחן, כוסמין וחומוס.

הכנת הפולנטה
------------

לוקח זמן ארוך יחסית להכין מנת פולנטה: את קמח התירס מבשלים בסיר עם כמות גדולה של מים, עד פי 4 עד 5 מנפחו של קמח התירס, למשך 45 דקות. הדבר נחוץ כדי לקבל עיסה אחידה בצמיגותה. ישנה אפשרות לקנות מנות פולנטה להכנה מהירה, אך הן נחשבות לנחותות באיכותן לעומת מנת פולנטה ביתית.

השף האמריקאי ביל בופורד כתב ספר בשם Heat (חום) על חוויותיו במסעדת באבו של השף האיטלקי מאריו בטאלי. בופורד מתאר בספר בפרטים את ההבדל בטעם ובמרקם של מנת פולנטה תעשייתית מהירת הכנה לבין פולנטה מסורתית שמבושלת ומחוממת בזמן ארוך. בספרו הוא אף מציג מתכון להכנת פולנטה בשלוש שעות: "פולנטה, במשך רוב זמן הבישול, נשארת ללא השגחה... אם אינך צריך לערבל אותה כל הזמן, אתה יכול לתת לה להתחמם במשך שעות - מה זה משנה אם אתה נמצא בקרבת הסיר?". במגזין קוק'ס אילוסטרייטד פורסם מתכון להכנת פולנטה במיקרו במשך 12 דקות ושמצריך רק ערבול אחד של העיסה. שפים אחרים הציעו להכין את המנה בקלות יחסית על ידי שימוש בסיר לבישול איטי.

ראו גם
------

* ממליגה
* דייסה

קישורים חיצוניים
----------------

ויקישיתוף מדיה וקבצים בנושא **פולנטה** בוויקישיתוף
* פולנטה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560741005171
* GND: 4127623-1
* LCCN: sh85104173

 |
**ירבוזיים** (שם מדעי: Amaranthaceae, מנוקד: מִשְׁפַּחַת הַיַּרְבּוּזִיִּים) היא משפחת צמחים בעלי פרחים המונה כ-168 סוגי צמחים ולהם כ-2,400 מינים. מרבית המינים הם צמחים עשבוניים או שיחיים, מיעוטם עצים. הירבוזיים נפוצים בכל היבשות, בעיקר באזורים טרופיים וממוזגים, אך נעדרים מאזורים אלפיניים וארקטיים.

טקסונומיה
---------

במחקרים טקסונומיים של קבוצת APG משנת 1998 (ומאוחר יותר אושרר ב-2003) משפחת הירבוזיים כוללים סוגים שבעבר סווגו בעבר למשפחת הסלקיים. הבולט שבהם הוא כף האווז. ההבדלים בין קבוצות הסלקיים והירבוזיים הקלאסיים הם שניים: הראשון, עלי העטיף של הירבוזיים הם לרוב קרומיים לבנים, ורודים או אדומים ואלו של הסלקיים בדרך-כלל, קרומיים או בשרניים ירוקים. השני, האבקנים בסלקיים מופרדים ובירבוזיים זיריהם לרוב מאוחים, לפחות חלקית. לפני המיון של אותם סוגי סלקיים מחדש, היה היקפה של משפחת הירבוזיים קטן בהרבה - 900 מינים בלבד, ו-65 סוגים.

מאפיינים
--------

העלים פשוטים, מסורגים או מנוגדים, שפתם תמימה או לעיתים משוננת והם נטולי עלי לוואי. הפרחים נכונים, ערוכים בתפרחות מרוכזות (בתצורות כגון שיבולת ואשבול), בעלי ארבעה עד חמישה עלי כותרת (לרוב מאוחים) ובין אחד לחמישה אבקנים. הפירות הם גרגירים, אגוזים, הלקטים ולעיתים רחוקות ענבות.

בישראל
------

בארץ צומחים בר כשבעה סוגי ירבוזיים: ירבוז, לובד המדבר, דיגרה, רב-מוץ, ביצן וכף האווז.

ראו גם
------

* ירבוז
* קינואה
* כף אווז

הערות שוליים
------------

1. ↑  POWO plants of the World Online. Published on the Internet, .Amaranthaceae Juss, ‏6-2023
2. ↑  .Amaranthaceae Juss, WFO: World Flora Online. Published on the Internet, ‏6-2023

קישורים חיצוניים
----------------

ויקישיתוף מדיה וקבצים בנושא **ירבוזיים** בוויקישיתוף
* ירבוזיים, באתר ITIS (באנגלית)
* ירבוזיים, באתר NCBI (באנגלית)
* ירבוזיים, באתר האנציקלופדיה של החיים (באנגלית)
* ירבוזיים, באתר Tropicos (באנגלית)
* ירבוזיים, באתר GBIF (באנגלית)
* ירבוזיים, באתר IPNI (באנגלית)
* ירבוזיים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294756305171
* GND: 4283276-7
* LCCN: sh85004104
* NKC: ph196739

 |
**צוות פרל** הוא צוות ישראלי המתחרה במרוצי ראלי רייד בקטגוריית הסייד-ביי-סייד (SSV). הצוות הוקם על ידי דני פרל, המשמש כנהג, ובנו, עומר, המשמש כמנהל הקבוצה. הצוות התחרה במרוצים רבים ברחבי העולם ביניהם ראלי דקאר, ראלי מרוקו וראלי אבו דאבי.

היסטוריה
--------

הצוות הוקם בשנת 2010 והחל להתחרות במרוצים שונים. בשנת 2015 יצא הצוות למרוץ בינלאומי ראשון והתחרה בראלי יוון. דני ולצידו הנווט איתי מולדבסקי סיימו את המרוץ במקום השלישי בקטגוריית הרייזרים (מקום 21 בדירוג הכללי). הצמד חזר להתחרות במרוץ גם בשנתיים הבאות והגיע לפודיום. בנוסף התחרו פעמיים בראלי הלאס (HELLAS), שהתקיים גם הוא ביוון וגם בו הגיעו לפודיום.

בשנת 2018 התחרו דני ומולדובסקי בראלי אבו דאבי למרות שבאותם ימים איחוד האמירויות הערביות לא קיימה יחסים רשמיים עם מדינת ישראל, הצוות הוזמן על ידי מועדון המכוניות של איחוד האמירויות, שבראשו עמד מוחמד בן סוליים (בהמשך התמנה לנשיא הפדרציה הבינלאומית לרכב (FIA)). ההשתתפות הצריכה התערבות מיוחדת של משרדי ממשלה, שסייעו בקבלת האישורים לכניסה למדינה. בסופו של דבר, הצוות נכנס למדינה עם דרכון ישראלי, אך נאלץ להתחרות תחת דגל מקומי. השניים סיימו את המסלול באורך 1,300 ק"מ תחרותיים במקום ה-26.

באפריל 2019 התחרו דני ועומר בראלי מרוקו, יחד עם שמונה צוותים ישראליים נוספים. בסיום המרוץ קבעו את התוצאה הטובה ביותר מבין הצוותים הישראליים: מקום 19 מתוך 54 צוותים שסיימו את המרוץ.

בשנת 2021 התחרה הצוות בראלי דקר שהתקיים בערב הסעודית, מדינה נוספת שבאותו הזמן לא קיימה יחסים רשמיים עם מדינת ישראל. הצוות היה אחד משני צוותים ישראלים שהשתתפו בתחרות (לצד הצוות של אביב קדישאי). דני, יחד עם דני גוטליב בנווט, התחרו תחת דגל בלגיה. יומיים לפני סיום המרוץ התהפכו השניים לקראת סיומו של היום. כתוצאה מההתהפכות התפרקו שני גלגלים של הרכב והרכב נחת הפוך בתוך אמבטיית חול בתחתית דיונה. לאחר שהצליחו להפוך את הרכב, החליפו גלגל אחד תקין וגלגל נוסף עם תקר וכך הגיעו אל נקודת הסיום. בעקבות הענישה בתוספת זמן סיימו את המרוץ במקום הארבעים מתוך 46 צוותים בקטגוריה.

קישורים חיצוניים
----------------

* משפחה מוטורית : הסיפור של משפחת פרל (צוות פרל) בספורט המוטורי, סרטון בערוץ "Omer Pearl", באתר יוטיוב (אורך: 13:57)

הערות שוליים
------------

1. ↑  ראלי יוון 2015 בשליטה ישראלית, ג'יפולוג, 6 ביוני 2015
2. ↑  יואב קווה, הישגים לצוותים הישראלים בראלי יוון, באתר הארץ, 11 ביוני 2015
3. ↑  וואלה! רכב‏, ראלי יוון: הצלחה לצוות "פנגו" הישראלי - מקום שני, באתר וואלה!‏, 19 במאי 2016
4. ↑  הישגים מצוינים לישראלים בראלי יוון 2017, ג'יפולוג, 5 ביוני 2017
5. ↑  הישג ענק לרוכבים הישראליים בהאלס ראלי ביוון, נזימה-בשטח שלך, 30 במאי 2017
6. ↑  אודי עציון, ניצחו את המדבר, באתר ynet, 30 במרץ 2018
7. ↑  עומר פרל, חוויות מלב המדבר במרוץ אבו דאבי, אוטו, 23 באוגוסט 2020
8. ↑  רמי גלבוע / גידי פרדר‏, ראלי מרוקו: נערי העמק מול מדבריות הענק, באתר וואלה!‏, 22 באפריל 2019
9. ↑  אודי עציון, בלי דגל ובהשקעה של חצי מיליון שקל: הישראלים הראשונים שהתחרו בראלי דקאר בסעודיה, באתר כלכליסט, 17 בינואר 2021
10. ↑  ליאן וילדאו ורועי קייס, לעיני עשרות שייח'ים ונסיכים: ישראלים התחרו בראלי דקאר שהתקיים בסעודיה, באתר כאן – תאגיד השידור הישראלי, 17 בינואר 2021
**לינט** או **לינטר** (באנגלית: **lint** או **linter**) הוא מושג בעולם התוכנה שמתאר כלי תוכנה המנתחים קוד מקור כדי לסמן שגיאות בתוכנה, באגים, שגיאות סגנון ועיצוב ומבנים "חשודים"
. ‏"lint" פירושו המילולי באנגלית הוא סיבים ולכלוך האחוזים בצמר, ולכן המונח לינטר בהקשר של תוכנה מרמז על פעולות ניקוי וייעול הקוד.

מקור המונח בתוכנת שירות (utility) של UNIX לבחינת קוד בשפת C.

תיאור ושימושים
--------------

האנליזה שמבצעים כלים כמו לינטר ודומיו, מבוצעת גם באופטימיזציה של מהדרים, אשר מטרתם ייצור קוד מהיר יותר.

בפרסום המקורי שלו בשנת 1978, ג'ונסון התייחס לנושא זה והסיק כי עדיף באופן כללי שיהיו שתי גרסאות של הקוד. אחת המאפשרת למתכנת להתרכז באלגוריתמים, מבני נתונים ו"נכונות" הקוד, והשנייה שתעשה "לינטינג" של ההתאמות הרצויות מבחינת תאימות, ניידות קוד, אוניברסליות וייעול.

למרות שהתפתחות מהדרים מודרניים הטמיעה בהם תכונות רבות של לינטרים, גם כלי לינט התפתחו והתרחבו לזיהוי וטיפול במגוון גדול של מבני חשודים של קוד, כולל אזהרות על שגיאות סינטקס, שימוש במשתנים לא מוגדרים או לא מאותחלים, קריאה לפונקציות שאינן מומלצות לשימוש עוד, סטייה מנורמות עיצוב קוד מבחינת ריווח ופורמט, מעבר מרומז (implicit fallthrough) בין
אפשרויות בהצהרות switch, חוסר ב header המכיל רישיון מתאים ושימוש בתכונות "מסוכנות" של קוד.

תוכנת לינט או תוסף לינטי לסביבות פיתוח (כמו ויז'ואל סטודיו קוד), יעילים במיוחד לשפות שעוברות הידור בזמן ריצה (interpreted language) כמו פייתון וJavaScript (שהן, נכון ל-2018, שפות התכנות במקום הראשון והשני במדד פופולריות של שפות תכנות). זאת משום ששפות אלו נטולות הידור בזמן כתיבת הקוד טרם הרצתו. כלים אלו יכולים לשמש מכלים פשוטים לניפוי שגיאות סטנדרטי ועד איתור קוד החשוד ביצירת הייזנבאגים. כלים אלו מבצעים בדרך כלל אנליזה סטטית של קוד (static code analysis)‏.

לקריאה נוספת
------------

* Darwin, Ian F. (1991). *Checking C Programs with Lint: C Programming Utility* (Revised ed.). United States: O'Reilly Media. ISBN 978-0937175309.
* "LINT(1)". *FreeBSD General Commands Manual*. 2015-03-23.

הערות שוליים
------------

1. ↑  "About SublimeLinter — SublimeLinter 3.4.24 documentation". *www.sublimelinter.com*.
2. ↑  Johnson, Stephen C. (25 באוקטובר 1978). "Lint, a C Program Checker". pp. 78–1273 – via CiteSeer. `{{cite web}}`:  (עזרה)
3. ↑  "Arcanist User Guide: Lint". *Phabricator*. נבדק ב-19 בינואר 2018. `{{cite web}}`:  (עזרה)
4. ↑  Jones, Nigel (1 במאי 2002). "How to Use Lint for Static Code Analysis". *Barr Group*. `{{cite news}}`:  (עזרה)
**חתול קצר-שיער כהה-חודים** (באנגלית: **Colorpoint Shorthair**) הוא גזע של חתול הבית, המקורב לגזע הסיאמי. קצרי-השיער דומים בהתנהגותם, במבנה גופם, ובהלך רוחם לחתולים הסיאמים, אך בשונה מהם ניתן למצוא אותם במגוון צבעים.

היסטוריה
--------

פיתוח הגזע החל לראשונה בשנת 1940, במטרה לייצר גזע המשלב את הכריזמה והאישיות של הסיאמי, ווריאציות צבע מגוונות יותר. פיתוח הגזע נעשה באמצעות זיווג בין הסיאמי, לבין האמריקני קצר-השיער. פיתוח הגזע ארך שנים רבות ונחל כישלונות רבים, עד שנת 1960, בה התקבלה התוצאה הרצויה.

כדי למנוע מחאות ממגדלים שבבעלותם נמצאים חתולים סיאמיים ולמנוע בלבול בין הגזעים, אגודת חובבי החתולים [CFA] הסכימה לתת לחתול שם.

ישנם גנים מעטים שמקורם אינו בגזע הסיאמי, ואף על פי שעברו כמה דורות של טיפוח הגנים אשר מייחדים את קהה החודים, טכנית הוא עדיין נחשב לבן תערובת.

תיאור
-----

המאפיין הבולט של קצרי-השיער הוא מבנה פניהם הייחודי. לקצרי-השיער מבנה פנים מחודד, דומה למשולש, ואוזניים גדולות המזכירות אוזני עטלף. עיניו דומות לשקדים ולעיתים הן מלוכסנות מעט.

את זנבו של כהה-החודים מעטרות טבעות בצבע אחיד. כהה-החודים מתאפיין במבנה גוף בינוני ושרירי, רגליים ארוכות וזנב מחודד מעט. במבט ראשוני על החתול, ניתן לראות קווי דמיון ברורים בינו ובין חתול הבית הסיאמי. בשונה מהחתול הסיאמי, ניתן למצוא את קצר-השער במגוון צבעים, המכונים 'נקודות'. ישנן שלוש עשרה וריאציות שונות לצבעים - 'נקודות' - בהן יכול להופיע כהה-החודים.

משקלם של הבוגרים מגיע לכ-2–5 קילוגרמים.

ראו גם
------

* חתול סיאמי
* חתול הבית
* חתול אמריקני קצר-שיער

קישורים חיצוניים
----------------

ויקישיתוף מדיה וקבצים בנושא **חתול קצר-שיער כהה-חודים** בוויקישיתוף
* מדריך חתולים - סיאמי
* Colorpoint Shorthair, ‏באתר cat time (באנגלית)
* , באתר petmd.
*

הערות שוליים
------------

1. ↑  Colorpoint Shorthair (עמ' 1) (באנגלית)
**מקרומולקולה** היא מולקולה גדולה מאוד, שנוצרה לרוב כתוצאה מפלמור של תת-יחידות קטנות יותר. בביוכימיה, המושג מתייחס לארבעת הביופולימרים העיקריים, חומצות גרעין, חלבונים, פחמימות, וליפידים. היחידות הבסיסיות של מקרומולקולות הנוצרו מפלמור הן מונומרים.

תכונות
------

מקרומולקולות הן בעלות תכונות פיזיקליות ייחודיות. לדוגמה, מולקולות ה-DNA יכולות להישבר בקלות, וזאת בניגוד לאופיין של מולקולות קטנות יותר. דוגמה נוספת היא אי-המסיסות היחסית שלהן במים וממיסים דומים. רבות מהמקרומולקולות דורשות מלחים או יונים על-מנת להתמוסס במים. בדומה לכך, חלבונים רבים יעברו דנטורציה כאשר ריכוז המֵמֵס שלהם גבוה מדי או נמוך מדי.

דוגמאות
-------

סיעופים במולקולת עמילופקטין
* חלבונים – המורכבים מרצפים ארוכים של חומצות אמינו.
* DNA ו-RNA – מולקולות ארוכות המורכבות מרצף של נוקלאוטידים.
* עמילן – המורכב מרצף ארוך של מולקולות גלוקוז.
* פלסטיק – משפחה של פולימרים המורכבים מפחמן, מימן ויסודות נוספים.
* גומי

קישורים חיצוניים
----------------

ויקישיתוף מדיה וקבצים בנושא **מקרומולקולה** בוויקישיתוף
* מקרומולקולה, באתר אנציקלופדיה בריטניקה (באנגלית)
* מקרומולקולות, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541025905171
* BNE: XX532346
* BnF: cb11958250x (data)
* GND: 4037172-4
* LCCN: sh85079449
* NDL: 00566081
* NKC: ph210237

 |
**WorldWideWeb** הוא דפדפן האינטרנט הראשון בעולם, וגם התוכנה הראשונה לעריכת HTML בתצורה WYSIWYG. התוכנה יצאה לראשונה ב-26 בפברואר 1991 על ידי המדען הבריטי טים ברנרס-לי. בגרסתו הראשונה הדפדפן רץ על מערכת ההפעלה NeXTSTEP. בהמשך שינה ברנרס-לי את שמה של התוכנה ל-**Nexus** כדי למנוע בלבול עם ה-World Wide Web.

הדפדפן **WorldWideWeb** היה לתוכנה הראשונה שהשתמשה לא רק בפרוטוקול ה-FTP להעברת קבצים אלא גם בפרוטוקול ה-HTTP, שהומצא על ידי ברנרס-לי בשנת 1989. בזמן כתיבתה, תוכנת ה-WorldWideWeb הייתה היחידה שאיפשרה לצפות ב-Web. קוד המקור של התוכנה פורסם לרשות הציבור ב-1993.

| דפדפנים |
| --- |
| למחשב | גוגל כרום •‏ מוזילה פיירפוקס •‏ אינטרנט אקספלורר •‏ מיקרוסופט אדג' •‏ ספארי •‏ אופרה •‏ Midori •‏ QupZilla •‏ מקסתון •‏ Avant Browser •‏ Konqueror •‏ Web •‏ קמינו •‏ נטסקייפ •‏ Flock • יאנדקס. דפדפן • Brave |
| לנייד | פיירפוקס לאנדרואיד •‏ ספארי •‏ גוגל כרום •‏ מיקרוסופט אדג' •‏ אופרה מיני •‏ Bolt •‏ UC Browser • יאנדקס. דפדפן • Brave |

קישורים חיצוניים
----------------

ויקישיתוף מדיה וקבצים בנושא **WorldWideWeb** בוויקישיתוף
* 

* אתר האינטרנט הרשמי של WorldWideWeb
**חדוות הבישול** (באנגלית: **Joy of Cooking**) הוא ספר בישול אמריקאי הנחשב לאחד מספרי הבישול הנמכרים ביותר בארצות הברית. הספר נמכר ברציפות מאז יצא לאור בהוצאה מסחרית בשנת 1936 (הספר יצא לאור לראשונה בהוצאה פרטית בשנת 1931), ונמכרו ממנו למעלה מ-18 מיליון עותקים.

הספר נכתב בשנת 1931 על ידי עקרת הבית אירמה רומבאואר בסנט לואיס שבמדינת מיזורי שבארצות הברית. לואיס כתבה את הספר לאחר שהתאלמנה, בשל מצבה הכלכלי הקשה. היא הדפיסה 3,000 בהדפסה עצמית, במחצית הונה, ואלה זכו להצלחה רבה. בשנת 1936 הספר נרכש על ידי בית ההוצאה לאור חברת בובס- מריל.

המהדורה הראשונה (1931)
----------------------

לאחר שרומבאואר התאלמנה היא התקשתה להתפרנס. היא השתמשה במחצית כספה על מנת להדפיס כתב יד אשר כלל את מתכוניה. הספר אויר על ידי בתה מריון רומבאואר בקר, שהייתה מורה לאמנות. עטיפת הספר, שצוירה על ידי בקר, תיאר את מרתה מבית עניה, הקדושה הנוצרית המגינה על הבישול, כשהיא הורגת דרקון.

מהדורות השפל הכלכלי ומלחמת העולם השנייה
---------------------------------------

במהדורה 1936, המהדורה הראשונה של הספר שיצאה בהוצאה מסחרית, הייתה דקה יותר מהמהדורה המקורית, ובשל השפל הכלכלי הגדול כללה מתכונים של שימור מזון, וכן מתכונים הכוללים בשר צייד כגון סנאי, אופוסום ודביבון מצוי. 

מהדורת 1943 שפורסמה במהלך מלחמת העולם השנייה, ומהדורת 1946 שפורסמה מיד לאחריה התייחסו לקיצוב המזון שהיה באותה עת בארצות הברית, וכללו מתכונים המתבססים על מוצרי הקיצוב (בעיקר קופסאות שימורים).

מהדורות 1962–1964 ומהדורת 1975
------------------------------

עותקים של הספר "חדוות הבישול" מתוך ספרייתה של ג'וליה צ'יילד. העותקים מוצגים במוזיאון הלאומי להיסטוריה אמריקאית.
בשנת 1962, שנת פטירתה של רומבאואר הוצאה מהדורה של הספר, בלא הסכמתה של בקר, בתה של רומבאואר. בעקבות דרישתה של בקר פורסמו מהדורות מתוקנות בשנת 1963 ו-1964.

מהדורת 1964 הייתה המהדורה הראשונה של הספר שפורסמה בכריכה דקה, וזכתה להצלחה רבה.

מהדורת 1975 הייתה המהדורה האחרונה שנערכה על ידי בקר. מהדורה זו כללה למעלה מ-1,000 דפים.

מהדורת 1997
-----------

מהדורת 1997 עדכנה את הספר וכלל מתכונים אתניים חדשים רבים. המדורה פורסמה על ידי ההוצאה לאור סיימון ושוסטר ונערכה על ידי מריה גוארנשלי (Maria Guarnaschelli) בסיוע נכדה של רומבאואר, איתן בקר. המהדורה נכתבה על ידי שפים רבים, וכללה מתכונים מועטים של רומבאואר עצמה. 

בשנת 2006 יצאה לאור מהדורת יובל 75 שנים להוצאת הספר, אשר כלל 4,500 מתכונים, ובהם מתכונים מקוריים של רומבאואר.

קישורים חיצוניים
----------------

ויקישיתוף מדיה וקבצים בנושא **חדוות הבישול** בוויקישיתוף
* אתר האינטרנט הרשמי של חדוות הבישול
* ההיסטוריה של הספר
* ההיסטוריה של הספר באתר הרשמי(הקישור אינו פעיל)
* מחקרים חדשים: ספרי הבישול משמינים - מחקר על הספר, כתבה באתר עיתון הארץ
* חדוות הבישול, באתר OCLC (באנגלית)

הערות שוליים
------------

1. ↑  עטיפת המהדורה הראשונה
במיתולוגיה היוונית, **פוֹרְקִיס** (ביוונית עתיקה: **Φόρκυς**) הוא אל ים יווני קדמון, אשר תואר לראשונה באחד מכתביו של הסיודוס, כבנם של פונטוס ושל גאיה.

משפחתו
------

על פי מזמורים אורפיזים, פורקיס, ריה וקרונוס היו בניהם הראשונים של טתיס ושל אוקיינוס. המשורר ההונגרי הקלאסי קרולי קרניי טוען כי פורקיס הוא אל אח של נראוס ושל פרוטאוס, אליי ים נוספים במיתולוגיה היוונית. פורקיס היה נשוי לאלה היוונית קטו, שהייתה גם אלת ים קדמונית ואם לכל מפלצות המצולות. פורקיס פחות ידוע כאל בעל תפקיד משמעותי וידוע יותר כאביהם של מקבץ קולקטיבי של מפלצות מיתיות, אותם הוליד יחד עם אשתו קטו. האוסף הקולקטיבי של המפלצות, אשר היו בניו ובנותיו נקרא פורקידס, על שמו.

תיאורו
------

בפסיפסים שעוצבו ברוח התרבות ההלניסטית-רומית תואר פורקיס כבן ים בעל סנפיר במקום רגליים, בעל צבתות עקרב ובעל עור אדום ומחוספס.

בתרבות ימינו
------------

פורקיס מוזכר בסדרת הספרים "גיבורי האולימפוס". בספר "אות אתנה" פורקיס וקטו כלאו יצורי ים וסיממו אותם. פרסי ופרנק נתפסו גם הם אך הצליחו להימלט. פרסי ניסה לדאוג לשחרורם של כל החיות הכלואות, במהלך המסע ליוון.

קישורים חיצוניים
----------------

* פורקיס בפרויקט טאוי (באנגלית)

| **אלי הים במיתולוגיה היוונית** |
| --- |
| 

|  |  |
| --- | --- |
| פוסידון • אוקיינוס • קטו • נראוס • גלאוקוס • טתיס • אמפיטריטה • תטיס • טריטון
אופיאון • פרוטאוס • פורקיס • פונטוס • אוקיינידים • נראידות • נאיאדות |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 248476602
* VIAF: 41159697555903310361
* WorldCat (עם VIAF): 41159697555903310361

 |
**פלורנטין פיילי פוגבה** (בצרפתית: **Florentin Peilé Pogba**; נולד ב-19 באוגוסט 1990) הוא כדורגלן גינאי המשחק בעמדת הבלם בסושו ובנבחרת גינאה, שבה הוא משמש גם קפטן. פלורנטין הוא אחיו הגדול של הכדורגלן פול פוגבה.

קריירה
------

פוגבה נולד בקונאקרי, בירת גינאה, וכשהיה בן 8 חודשים עבר עם משפחתו לצרפת. הוא החל לשחק כדורגל בקבוצות נוער באיל-דה-פראנס. בשנת 2007 עבר למחלקת הנוער של סלטה ויגו הספרדית שם שיחק כשנתיים. בשנת 2009 עבר למחלקת הנוער של סדאן הצרפתית. לאחר כשנתיים מוצלחות בקבוצת הנוער חתם פוגבה לעונה אחת בקבוצת הבוגרים של המועדון. בשנת 2012 נמכר לסנט אטיין תמורת חצי מיליון אירו, אך הושאל בחזרה לסדאן לעונה אחת. בסך הכל רשם 44 הופעות ליגה ו-4 שערי ליגה במדי הקבוצה. לאחר מכן חזר לסנט אטיין וב-3 בדצמבר 2013 ערך את הופעת הבכורה שלו במועדון. ב-17 באוגוסט 2016 כבש את שער הניצחון נגד בית"ר ירושלים בפלייאוף הליגה האירופית בניצחון 2-1. ב-31 בינואר 2018 חתם פוגבה לשנה וחצי בגנצ'לרבירליגי הטורקית. ב-5 בפברואר 2019 חתם באטלנטה יונייטד מה-MLS. ב-27 במאי 2020 חזר לצרפת וחתם בסושו.

נבחרת לאומית
------------

משנת 2010 הוא משחק בנבחרת גינאה, שבה הוא משמש גם קפטן.

חיים אישיים
-----------

שני אחיו של פוגבה כדורגלנים אף הם: אחיו התאום, מתיאס פוגבה, כדורגלן נבחרת גינאה, ואחיו הצעיר, פול, כדורגלן יובנטוס ונבחרת צרפת.

קישורים חיצוניים
----------------

ויקישיתוף מדיה וקבצים בנושא **פלורנטין פוגבה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
קיסריון עם אמו קלאופטרה השביעית על קיר מקדש דנדרה
**תלמי החמישה עשר פילופטור פילומטור קיסר** (23 ביוני 47 לפנה"ס – אוגוסט 30 לפנה"ס) המכונה **קיסריון** ("קיסר הקטן") היה בנם של קלאופטרה השביעית ויוליוס קיסר ויחד עם אימו המלך האחרון של מצרים התלמיית.

תולדות חייו
-----------

קיסריון נולד בשנת 47 לפנה"ס בעקבות פרשיית אהבים שניהלה אימו, המלכה קלאופטרה השביעית, עם המצביא הרומאי יוליוס קיסר בעת שהותו במצרים.

את שנותיו הראשונות קיסריון בילה ברומא עם אימו כאורחיו של קיסר. קלאופטרה קיוותה שקיסריון יירש את אביו כשליט הרפובליקה הרומית ואותה כמלך הממלכה התלמית, אולם אחרי רציחתו של קיסר באידו של מרץ 44 לפנה"ס היא חזרה עם בנה למצרים.

אחרי סיום מלחמת האזרחים ברומא, מרקוס אנטוניוס ששלט במזרח מטעם הטריומווירט השני והפך למאהבה של קלאופטרה התייחס אל קיסריון כבן למשפחת היוליים ואף הכריז עליו כבנו של קיסר ויורשו, מהלך זה גרם לפריצת הקרע עם אוקטביאנוס שאותו אימץ קיסר כבנו בצוואתו. בנוסף לכך קיסריון הוכתר למלך הממלכה התלמיית לצד אימו.

אוקטביאנוס פלש למצרים בשנת 30 לפנה"ס, ולאחר שניצח את מרקוס אנטוניוס וקלאופטרה בקרב אקטיום, קלאופטרה שלחה את קיסריון יחד עם סכום כסף גדול לכיוון אזור הודו של היום דרך אתיופיה, מתוך כוונה להבריח אותו ממצרים. לאחר שאוקטביאנוס כבש את אלכסנדריה, מרקוס אנטוניוס וקלאופטרה התאבדו.

אוקטביאנוס, שראה את קיסריון כאיום על מעמדו כיורשו של קיסר, פיתה את פמלייתו להחזיר אותו לאלכסנדריה, שם הוא לכד אותו והוציאו להורג.

קישורים חיצוניים
----------------

ויקישיתוף מדיה וקבצים בנושא **קיסריון** בוויקישיתוף
* קיסריון, באתר אנציקלופדיה בריטניקה (באנגלית)
* קיסריון, באתר אנציקלופדיית ההיסטוריה העולמית (באנגלית)

* סיפור חייו של קיסריון לאור אהבותיה של אמו קלאופטרה השביעית בבלוג ההיסטוריה הישראלי

| בית תלמי |
| --- |
| 

|  |
| --- |
| תלמי הראשון • תלמי השני • תלמי השלישי • תלמי הרביעי • תלמי החמישי • קלאופטרה הראשונה • תלמי השישי • קלאופטרה השנייה • תלמי השביעי • תלמי השמיני • קלאופטרה השלישית • תלמי התשיעי • קלאופטרה הרביעית • תלמי העשירי • ברניקי השלישית • תלמי האחד עשר • תלמי השנים עשר • קלאופטרה החמישית • ברניקי הרביעית • קלאופטרה השביעית • תלמי השלושה עשר • תלמי הארבעה עשר • תלמי החמישה עשר |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 131750240
* ISNI: 0000 0000 2555 1002
* LCCN: n85216105
* NLP: A36122129
* RERO: 02-A010137104
* VIAF: 67910474
* WorldCat: lccn-n85216105

 |
**נמל התעופה הבינלאומי בוקרשט אנרי קואנדה** (ברומנית: **Aeroportul Internaţional Henri Coandă**), הוא נמל התעופה הבין־לאומי העמוס ביותר ברומניה. 

נמל התעופה ממוקם כ־16.5 ק"מ צפונית־מערבית לעיר בוקרשט וליד הפרבר אוטופן. בשנת 2014 עברו בו 8,317,168 נוסעים במסגרת 91,788 תנועות מטוסים.

עד מאי 2004 היה שמו "נמל התעופה הבינלאומי בוקרשט אוטופן". שמו הנוכחי ניתן לו כדי להנציח את אנרי קואנדה - ממציא, פיזיקאי ומהנדס אווירונאוטיקה ממוצא רומני.

היסטוריה
--------

בזמן מלחמת העולם השנייה שדה התעופה אוטופן שימש כבסיס חיל האוויר הנאצי ואחר כך עד שנת 1965 שימש כבסיס לחיל האוויר הרומני כשבו סלול מסלול באורך 1,200 מטרים.
בסוף שנות השישים ביקר נשיא ארצות הברית ריצ'רד ניקסון ברומניה ולכבודו הוקם טרקלין VIP.
בשנת 1965 הוארך המסלול הקיים דאז, לאורך של כ-3,500 מטרים.
באפריל 1970 שודרג טרמינל הנוסעים ולאחר השיפוץ יכל להכיל עד 1,200,000 נוסעים, במסגרת השיפוצים נבנה מסלול חדש ומקביל לקיים, באורך של כ-3,500 מטרים, שודרגו מסלולי ההסעה ושופרה מערכת התאורה.

בשדה הותקן ILS CAT IIIb.

נמל התעופה אנרי קואנדה כיום, נמצא בשלב השדרוג השלישי, בהשקעה של כ-150 מיליון אירו. בסוף השיפוץ הטרמינל יוכל להכיל יותר מ-4,500 נוסעים לשעה.

טיסות לישראל וממנה
------------------

נכון לדצמבר 2018 שבע חברות תעופה מפעילות קווים בין נמל התעופה בן-גוריון לנמל תעופה בוקרשט אנרי קואנדה, אל על מפעילה 11 טיסות שבועיות במטוסי בואינג 737. טארום מפעילה 8 טיסות שבועיות בקו זה עם מטוסי בואינג 737 ואיירבוס A318. ישראייר מפעילה 4 טיסות שבועיות בקו זה. ויז אייר מפעילה 9 טיסות שבועיות בקו זה, בלו אייר שמפעילה 4 טיסות שבועיות בקו זה. בלו בירד איירוויז שמפעילה טיסה שבועית בקו זה. ארקיע מפעילה טיסה שבועית בקו זה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **נמל התעופה הבין-לאומי בוקרשט אנרי קואנדה** |

* 

* אתר האינטרנט הרשמי של נמל התעופה הבין-לאומי בוקרשט אנרי קואנדה

* אתר האינטרנט הרשמי של נמל התעופה הבין-לאומי בוקרשט אנרי קואנדה (באנגלית)

* אתר האינטרנט הרשמי של נמל התעופה הבין-לאומי בוקרשט אנרי קואנדה (ברומנית)

הערות שוליים
------------

1. ↑  אנרי מרי קואנדה, באתר אתר מכון וייצמן - מורי הפיזיקה
2. ↑  שמיים צפופים: חברות התעופה נאבקות על הקווים מישראל, דצמבר 2018
**טריטוריית איווה** הייתה טריטוריה מאוגדת מאורגנת של ארצות הברית שהתקיימה מ-4 ביולי 1838 עד 28 בדצמבר 1846, כאשר החלק הדרום-מזרחי של הטריטוריה התקבל לאיחוד כמדינת איווה. לשאר השטח לא היה ממשל טריטוריאלי מאורגן עד שטריטוריית מינסוטה התארגנה ב-3 במרץ 1849.

היסטוריה
--------

רוב השטח בשטח היה במקור חלק מרכישת לואיזיאנה והיה חלק מטריטוריית מיזורי. כאשר מיזורי הפכה למדינה ב-1821, אזור זה (יחד עם הדקוטות) הפך למעשה לשטח לא מאורגן. האזור היה סגור למתיישבים לבנים עד שנות ה-30 של המאה ה-19, לאחר סיום מלחמת הבלאק הוק. האזור הוצמד לטריטוריית מישיגן ב-28 ביוני 1834. בישיבה נוספת של האספה המחוקקת השישית של מישיגן שהתקיימה בספטמבר 1834, מחוז איווה חולק לשני מחוזות על ידי שרטוט קו מערבה מהקצה התחתון של האי רוק בנהר המיסיסיפי. הטריטוריה שמצפון לקו זה (שהחל ממש דרומית לדבנפורט של היום) נקראה מחוז דובוק, וכל האזור מדרום לו היה מחוז דה מוינס. כאשר מישיגן הפכה למדינה ב-1836, האזור הפך למחוז איווה במערב טריטוריית ויסקונסין – האזור שממערב לנהר המיסיסיפי.

הגבולות המקוריים של הטריטוריה, כפי שנקבעו ב-1838, כללו את מינסוטה וחלקים מהדקוטות, המשתרעים על כ-500,000 קמ"ר של אדמה.

ברלינגטון הייתה הבירה הזמנית; איווה סיטי סומנה כבירה הטריטוריאלית הרשמית בשנת 1841. פורט סנלינג היה ממוקם בצד המערבי של המיסיסיפי והציב אותו בתוך הטריטוריה עד להקמת המדינה.

כשאיווה הפכה למדינה ב-28 בדצמבר 1846, לא נעשו כל הוראות לארגון רשמי של שאר השטח. מורגן ל. מרטין, הנציג הטריטוריאלי של ויסקונסין לקונגרס, דחף הצעת חוק לארגון טריטוריה של מינסוטה אשר תקיף את הארץ הזו. בעוד הצעת החוק עברה בבית הנבחרים, היא לא עברה בסנאט. במושב הבא הוגשה בסנאט הצעת חוק מאת סטיבן א. דאגלס אך גם לא עברה. המצב נפתר כאשר טריטוריית מינסוטה אורגנה ב-3 במרץ 1849, יום לפני סיום הקונגרס.

במפקד האוכלוסין של ארצות הברית משנת 1840, 18 מחוזות בטריטוריית איווה דיווחו על ספירות האוכלוסייה הבאות:

| דרגה | מחוז | אוכלוסייה |
| --- | --- | --- |
| 1 | ואן ביורן | 6,146 |
| 2 | לי | 6,093 |
| 3 | דה מוינס | 5,577 |
| 4 | הנרי | 3,772 |
| 5 | דובוק | 3,059 |
| 6 | ג'פרסון | 2,773 |
| 7 | מוסקטין | 1,942 |
| 8 | לואיזה | 1,927 |
| 9 | וושינגטון | 1,594 |
| 10 | ג'ונסון | 1,491 |
| 11 | ג'קסון | 1,411 |
| 12 | לין | 1,373 |
| 13 | סדאר | 1,253 |
| 14 | סקוט | 1,240 |
| 15 | קלייטון | 1,101 |
| 16 | קלינטון | 821 |
| 17 | ג'ונס | 471 |
| 18 | דלאוור | 168 |
|  | לא מאוגד | 900 |
|  | טריטוריית איווה | 43,112 |
|

ממשל
----

הסמכויות הביצועיות של הטריטוריה היו נתונות למושל, למזכיר (שבמקרה של מוות, הדחה, התפטרות או היעדרות משטחו של המושל היו לו סמכויות מושלות והיה ממלא תפקידים מושלים), גזבר ומבקר.

### בית מחוקקים

סמכויות החקיקה היו נתונות לאספה המחוקקת של טריטוריית איווה, שכמו זו של טריטוריית ויסקונסין הייתה מחולקת לבית עליון בשם "המועצה" (אם כי חלק מההיסטוריה החקיקתית מתייחסת למועצה כסנאט) של 13 חברים, ובית נציגים של 26 חברים.

קישורים חיצוניים
----------------

ויקישיתוף מדיה וקבצים בנושא **טריטוריית איווה** בוויקישיתוף

הערות שוליים
------------

1. ↑  Forstall, Richard L. (ed.). Population of the States and Counties of the United States: 1790–1990 (PDF) (Report). United States Census Bureau. pp. 55–57. נבדק ב-18 במאי 2020. `{{cite report}}`:  (עזרה)
**אולוף גרהרד תורנל** (בשוודית: **Olof Gerhard Thörnell**;‏ 19 באוקטובר 1877 – 25 ביולי 1977) היה גנרל שוודי אשר היה המפקד העליון (מקביל לרמטכ"ל) הראשון של צבא שוודיה.

ביוגרפיה
--------

תורנל נולד בטורנו ב-19 באוקטובר 1877. הוא היה בנם של הכומר פר תורנל, וגרהרדינה "דיין" מרגרטה (לבית לינדגרן). הוא היה אחיו של הפרופסור גוסטה תורנל. ב-1895 הוא התגייס לצבא שוודיה. תורנל הועלה לדרגת לויטננט ב-7 בדצמבר 1900 ברגימנט אפלנד. ב-7 ביולי 1906 סיים תורנל את לימודיו במכללת הסגל המלכותית של הצבא השוודי והוצב במטה הכללי. הוא הועלה לדרגת האופטמן ב-10 ביוני 1910. מ-1911 עד 1915 היה תורנל מורה במכללת הסגל המלכותית של הצבא השוודי. ב-1915 עזב את המטה הכללי ושירת כקפטן ברגימט אלבסבורג. ב-27 בנובמבר 1917 הועלה לדרגת מאיור וב-19 באוגוסט הועלה לדרגת אוברסט לויטננט.

ב-24 באוגוסט 1926 הועלה תורנל לדרגת אוברסט והפך למפקד רגימנט גרנדיירים ווקסהולם. ב-1 בינואר 1928 הוא מונה למושל הצבאי של גוטלנד ולמפקד רגימנט הרגלים של גוטלנד. ב-28 בדצמבר 1933 הועלה לדרגת בריגדה גנרל ומונה למפקח של חיל הרגלים השוודי. ב-1 ביולי 1936, תורנל, הועלה לדרגת גנרל לויטננט ובמקביל מונה לראש מטה ההגנה. ב-8 בדצמבר 1939 תורנל מונה להמפקד העליון (מקביל לרמטכ"ל) הראשון של שוודיה. ב-1 בינואר 1940 הוא הועלה לדרגת גנרל. הוא נודע כבירוקרטי ונוקשה, ולא היה פופולרי בקרב בכירי הצבא. עם זאת, הממשלה חיבבה אותו וראתה בו ממלא הוראות נאמן.

תורנל כיהן כמפקד העליון במהלך רוב שנותיה של מלחמת העולם השנייה. הוא היה נאמן למדיניותה של ממשלת שוודיה לשמור על נייטרליות. נייטרליות זו הייתה כרוכה לא אחת במחיר של ויתורים לגרמנים. תורנל עצמו נחשב בדרך כלל לפרו-גרמני. ב-31 במרץ 1944 הוא פרש מתפקיד המפקד העליון, ומונה לראש המטה הצבאי של הוד מלכותו עד למותו של גוסטב החמישי, מלך שוודיה ב-1950, אז פרש מהצבא.

הוא נפטר באופסלה ב-25 ביולי 1977.

קישורים חיצוניים
----------------

ויקישיתוף מדיה וקבצים בנושא **אולף תורנל** בוויקישיתוף
* אולף תורנל בביוגרפיה השוודית
* אולף תורנל, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb169325768 (data)
* ISNI: 0000 0004 5100 3201
* VIAF: 316738281
* WorldCat: viaf-316738281

 |
Simple Machines Forum (SMF)
---------------------------

**Simple Machines Forum**, הידועה גם בקיצור **SMF**, היא מערכת פורומים מתוחזקת ומפותחת בקוד פתוח. המערכת הושקה לראשונה בשנת 2003.

### היסטוריה

בהתחלה, בשנת 2003, המערכת הושקה על ידי קבוצה של מתכנתים אשר רצו ליצור מערכת פורומים איכותית. באותה תקופה היו הרבה מערכות פורומים, אך SMF התמקדה בפשטות, גמישות וביטחון. כמו כן, הקהילה המתפתחת מאחורי המערכת גדלה במהירות והצליחה להשפיע על הפיתוח והשיפורים באופן תדיר.

### תכונות המערכת

* **התאמה אישית**: המערכת מאפשרת למנהלי האתר לשנות את מראה הפורום באמצעות ערכות עיצוב שונות. הגמישות הזו אפשרה לפורומים שונים להיראות באופן ייחודי.
* **תוספים ומודים**: מאגר התוספים הרחב של SMF מאפשר למנהלי הפורום להגביר את היכולות של המערכת. אפשר למצוא מודים לכל מטרה: אנטי-ספאם, תוספים ויזואליים, אבטחה מוגברת ועוד.
* **ביטחון**: המערכת מתפארת ביכולת ההגנה המוגברת שלה. מתוך הבנה שהביטחון הוא אספקט קרדינלי בניהול פורומים, SMF מספקת כלים רבים למניעת התקפות ושימוש לא חוקי במערכת.
* **ניהילה קלה**: חשוב לציין שהממשק האינטואיטיבי של המערכת הופך את ניהול הפורום לפעולה פשוטה וקלה להבנה.

### קהילה

הקהילה של SMF היא אחת הגדולות בעולם המערכות. היא כוללת מגוון רחב של מתכנתים, מעצבים ומשתמשים רגילים המספקים תמיכה, ייעוץ ושיפורים למערכת. הקהילה משחקת תפקיד מכריע בשפוע השיפורים והתוספים למערכת.

### יתרונות

* **גמישות**: אחד היתרונות המרכזיים הוא הגמישות. עם אפשרות לשנות את הקוד ולהתאים את המערכת לצרכים האישיים.
* **קוד פתוח**: הקוד הפתוח מאפשר חופש מלא בשינוי המערכת, התאמה אישית ושיפורים. זה גם מאפשר למשתמשים להבין את התהליכים שמתרחשים מאחורי הקלעים.

### גרסאות

מאז ההקמה, SMF עברה דרך מספר גרסאות רבות. כל גרסה הביאה איתה שדרוגים ושיפורים, והקהילה תמיד הייתה שם לתמוך ולעזור בבניית הגרסה הבאה.

הערות שוליים
------------
**נסטור נורפלוקס** (שם מדעי: ***Nestor productus***) הוא מין נכחד של תוכי מהסוג נסטור אשר חי רק באי נורפוק שממזרח לניו זילנד. הוא היה קרובם של הקיאה והקאקא החיים והוא התגלה ב-1836 על ידי האורניתולוג ג'ון גולד. יתכן שנצפה עוד לפני כן על ידי ג'יימס קוק שהגיע לאי ב-1774.

נסטור זה היה בעל מקור בולט שיועד לפיצוח אגוזים קשים והוא הגיע לאורך 38 ס"מ, יותר קטן מהנסטורים החיים. הוא היה בעל נוצות אדמדמות עם גב וכנפיים בצבע חום-זית וחזה צהבהב. הראש היה כהה יחסית עם מקור אפור. תוכי זה היה מעופף איטי שחי על הקרקע, מעל עצים גבוהים ובין סלעים ביערות באי נורפוק והאי השכן לו, האי פיליפ (אנ'). הוא השמיע קולות צרודים לתקשורת.

תוכי זה חי לצד המאורים אשר צדו אותו במשך שנים. כאשר הגיעו האירופאים ב-1788 לערך, הם הקימו באי מושבת עונשין גדולה, שהרעה את חיי התוכי הזה. דחיקתו ממקום חיותו, ציד לבשר והבאת טורפים כמו חתולים וחולדות גרמו למין זה להתמעט עד כדי הכחדה גמורה. התוכי האחרון מת בשבי בלונדון ב-1851.

קישורים חיצוניים
----------------

ויקישיתוף מדיה וקבצים בנושא **נסטור נורפלוקס** בוויקישיתוף
* נסטור נורפלוקס, באתר ITIS (באנגלית)
* נסטור נורפלוקס, באתר Animal Diversity Web (באנגלית)
* נסטור נורפלוקס, באתר GBIF (באנגלית)

הערות שוליים
------------

1. ↑  נסטור נורפלוקס באתר הרשימה האדומה של IUCN
צורות דו-ממדיות: מלבן, עיגול, משולש ומחומש משוכלל
צורות תלת-ממדיות: 1 - כדור; 2 - פירמידה; 3 - קובייה; 4 - טורוס; 5 - גליל חלול; 6 - גליל; 7 - חרוט; 8 - קשר;
**צורה גאומטרית** (או **צורה הנדסית**) הוא שם כללי לקבוצות של נקודות במישור או במרחב התלת-ממדי (במקרה הזה נהוג גם השם **גוף גאומטרי** או **גוף הנדסי**). בדרך כלל המונח מתייחס לקבוצה קשירה שהיא סגורה וחסומה.

ממד
---

לצורות גאומטריות פשוטות יש ממד. להלן דוגמאות נפוצות לצורות, בהתאם לממד שלהן:

* צורות חד-ממדיות: קטעים, עקומות (כגון ציקלואידה ופרבולה).
* צורות דו-ממדיות: עיגולים, אליפסות, מצולעים.
* צורות תלת-ממדיות: כדורים, פאונים, חרוטים.
* צורות מממד גבוה יותר: טסרקט הוא הכללה למרחב ארבע-ממדי של הקובייה המוכרת בגאומטריה של המרחב התלת-ממדי.

פרקטלים הם צורות גאומטריות מורכבות, בעלות תכונות הנראות חריגות למי שמורגל בצורות הפשוטות. כך, למשל, הממד של פרקטל אינו תמיד מספר שלם, והוא קרוי ממד האוסדורף. הממד של פתית השלג של קוך, פרקטל המשוכן במרחב דו-ממדי, הוא 1.262 בקירוב.

גודל
----

מאפיין נוסף של צורה גאומטרית הוא הגודל שלה. לצורה חד-ממדית מאפיין זה הוא אורך הצורה. בצורה דו-ממדית נתעניין בהיקף הצורה ובשטחה. בצורה תלת-ממדית נתעניין בשטח הפנים של הצורה ובנפחה.

בנייה
-----

בניית משושה משוכלל באמצעות סרגל ומחוגה
בגאומטריה הקלאסית בנייה של צורה גאומטרית נעשית באמצעות סרגל ומחוגה בלבד. מגבלה זו מאפשרת בנייה רק של חלק מהצורות. בנייה של מעגל או ריבוע נעשית בקלות רבה. מצולע משוכלל ניתן לבנות אם ורק אם כל הגורמים הראשוניים האי-זוגיים של מספר הצלעות הם מספרי פרמה שונים. לורנצו מסקרוני הוכיח, בספר שפרסם בשנת 1797, שכל צורה שניתן לבנות בסרגל ומחוגה ניתן לבנות גם על ידי מחוגות בלבד. קוואדרטריקס הוא דוגמה לעקום שאי אפשר לבנות באמצעות סרגל ומחוגה בלבד.

שקילות בין צורות
----------------

בגאומטריה אין מתעניינים בתכונות של צורה המשתנות לאחר שמזיזים, מסובבים או משקפים אותה (כפי שעושה מראה). שתי צורות שניתן להגיע מן האחת לשנייה על ידי שימוש בפעולות אלו (מבחינה פורמלית, יש איזומטריה המעתיקה את האחת על השנייה) נקראות חופפות, ונחשבות מבחינה גאומטרית כצורות זהות. פורמלית, ניתן להגדיר צורה כמחלקת שקילות של יחס החפיפה על תת-קבוצות במרחב.

יחס חזק פחות מיחס החפיפה הוא יחס הדמיון. שתי צורות הן דומות אם ניתן לכווץ או לנפח צורה אחת כך שתהיה חופפת לצורה השנייה. בהקשרים מסוימים צורות דומות נחשבות זהות.

שתי שקילויות חשובות נוספות שניתן להגדיר על צורות מגיעות מתחום הטופולוגיה. תחום זה אינו מתעניין בתכונות של צורות שמשתנות לאחר עיוותים רציפים. שקילויות אלו הן ההומיאומורפיות (החזקה יותר) וההומוטופיות (החלשה יותר). מבחינה טופולוגית כדור וקובייה נחשבים זהים, אבל הם שונים למשל מן הטורוס.

קישורים חיצוניים
----------------

ויקישיתוף מדיה וקבצים בנושא **צורה גאומטרית** בוויקישיתוף
* אתר למנויים בלבד אילון גלעד, מטרפציה לטרפז וממשומן למתומן: כיצד עוברתו הצורות ההנדסיות?, באתר הארץ, 17 באפריל 2019
* גופים גאומטריים, באתר לרגו (LerGO)

הערות שוליים
------------

1. ↑  גדי אלכסנדרוביץ', אז מתי אפשר לבנות מצולע משוכלל עם סרגל ומחוגה, ומה הקשר למספרי פרמה?, באתר "לא מדויק", 15 בפברואר 2009
2. ↑  Geometric Construction with the Compass Alone, באתר Cut the Knot

|  |  |
| --- | --- |
| בקרת זהויות עריכת הנתון בוויקינתונים | 
* GND: 4139878-6

 |
חתיכות פימו
יצירת עוגייה מפימו
**פימו** (FIMO) הוא סוג של חומר פולימרי המיועד לעיצוב המשווק על ידי מותג מכשירי הכתיבה הגרמני שטדלר (Staedtler). הניסויים בפימו החלו בשנת 1939 על ידי קתה קרוזה (Kaethe Kruse). המשפחה החלה בשיווק החומר בשנת 1954 תחת השם FIMOIK. באותה תקופה החל יבוא מוצרים לארץ על ידי צעצועי האן. בשנת 1964 קנתה חברת אברהרד פאבר (Eberhard Faber) את כל הזכויות על החומר, וכעבור שנתיים החלה בשיווק החומר תחת השם המקוצר פימו. ב-1978 הפכה אברהרד פאבר לחלק מחברת שטדלר והחל משנת 2010 משווק פימו תחת המותג שטדלר.

על אף שקיימים כמה סוגים של חומר פולימרי, פימו ידוע כנוח ביותר לעיבוד ולשימוש. למרות שישנם עוד סוגים של חומר פולימרי המיועד לעיצוב, הפימו הוא המוכר מביניהם ושמו הפך בשימוש עממי לשם הכללי של חומרים אלה. הפימו של שנות התשעים נקרא פימו קלאסי.

פימו קיים במגוון צבעים וגימורים. ניתן ליצור בעזרתו תכשיטים, פסלונים ואביזרים שונים. אחד השימושים לחומר הוא בניית מיניאטורות.

לאחר שעוצב הפימו לצורתו הרצויה מחממים אותו בתנור ביתי במשך כ-30 דקות בטמפרטורה נמוכה על מנת להקשות אותו.
אפשר לחתוך ולצבוע את הפימו רק לפני החימום כיוון שבחום הוא מתקשה ואינו ניתן עוד לעיבוד.

ראו גם
------

* פלסטלינה

קישורים חיצוניים
----------------

* אתר האינטרנט הרשמי של פימו (באנגלית)
* שאלות ותשובות על חומר פולימרי (באנגלית)
שלבי התהליך, השלב בו חיידק 2 לוקח את החומר התורשתי מהסביבה מכונה טרנספורמציה
**טרנספורמציה** היא העברת חומר תורשתי מחיידק אחד לאחר, ללא מגע ביניהם. במסגרת התהליך ה-DNA יוצא לסביבה, וממנה נכנס אל חיידק אחר. על מנת שחיידק יקלוט מקטע גנום בטרנספורמציה, עליו להיות במצב של "כשירות" (קומפטנטיות), כשירות זו מותנה בצפיפות החיידקים ובריכוז "פורמוני כשירות" המיוצרים על ידי חיידקים אחרים במצע הגידול.

היסטוריה
--------

התופעה שבה תא יכול לשנות את תכונותיו נצפתה לראשונה על ידי פרדריק גריפית' ב-1928. גריפית' חיפש דרך לייצר חיסון לדלקת ריאות, ומצא כי כאשר חושפים חיידקים מסוג *Streptococcus pneumoniae* שאינם וירולנטיים לחיידקים *Streptococcus pneumoniae* שהומתו בחימום, הם מקבלים את תכונת הווירולנטיות. באותה העת לא ניתן היה להראות מהו אופי הגורם המעביר את התכונה הנשלטת. ב-1944 הראו אוסוולד אוורי, קולין מקלאוד ומקלין מקארתי (ניסוי איוורי-מקלאוד-מקארתי) כי הגורם המועבר הוא גן (DNA) וכינו את התהליך טרנספורמציה.

שימושים
-------

בביולוגיה מולקולרית נעשה שימוש נרחב בטרנספורמציה (התמרת תאים) שנחשבת להליך מעבדתי פשוט. טרנספורמציה משמשת ככלי מחקר חשוב להבנת תפקידם של גנים ודרכי פעולתם. על מנת להשרות "כשירות" בחיידקים כך שיוכלו לקלוט את מקטע הDNA, במעבדה גורמים לממברנת התא להיעשות חדירה ל-DNA באמצעות חימום (heat shock) ושימוש בשדה חשמלי (אלקטרופורציה), כמו גם שימוש ביונים דו-ערכיים ( כגון יון סידן) על מנת לגרום לתנועה של ה-DNA הטעון במטען שלילי.

קישורים חיצוניים
----------------

* טרנספורמציה, באתר אנציקלופדיה בריטניקה (באנגלית)

| בקטריולוגיה |
| --- |
| מונחי יסוד | פרוקריוטים • ארכאונים (חיידקים קדומים) • חיידקים אמיתיים • אנדוטוקסין |  |
| חלקי התא החיידקי ואברוניו | נוקלאואיד • פלסמיד • ציטופלזמה • ריבוזום • קרום התא • דופן התא: פפטידוגליקן (חומצה טיכואית) • פריפלזמה • קרום חיצוני: ליפופוליסכריד • קפסולה ו-Slime layer • שוטון • פילי • פימבריה • ביופילם |
| מורפולוגיה | נקד • מתג • סלילון |
| פיזיולוגיה | פליגה • קוניוגציה • טרנספורמציה • עמידות לאנטיביוטיקה |
| מטבוליזם | חיידקים אירוביים (אווירניים אובליגטוריים, אווירניים פקולטטיביים, מיקרואירופילים) • חיידקים אנאירוביים (אל-אווירניים אובליגטוריים, אל-אווירניים פקולטטיביים, אל-אווירני סובל אוויר) • תסיסה • חיזור סולפט מיקרוביאלי • חיידקים סגולים |
| שיטות בקטריולוגיות | צביעת גראם (חיידקים גראם-חיוביים, חיידקים גראם-שליליים) • צביעה יציבת חומצה • מבחן קטלאז • מבחן אוקסידאז • מבחן קואגולאז • סיווג לנספילד • מבחן CAMP |
| מיגור חיידקים | חיטוי • פסטור • עיקור • אנטיביוטיקה |